title: 2008/568/ZVSP: Odluka Vijeća od 24. lipnja 2005. o sklapanju Sporazuma između Europske unije i Švicarske Konfederacije o sigurnosnim postupcima za razmjenu klasificiranih podataka

text:
               11/Sv. 111

               HR

               Službeni list Europske unije

               189

         32008D0568

               L 181/57

               SLUŽBENI LIST EUROPSKE UNIJE

         ODLUKA VIJEĆA
   od 24. lipnja 2005.
   o sklapanju Sporazuma između Europske unije i Švicarske Konfederacije o sigurnosnim postupcima za razmjenu klasificiranih podataka
   (2008/568/ZVSP)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegove članke 24. i 38.,
   uzimajući u obzir preporuku Predsjedništva,
   budući da:

               (1)

               Na sastanku 27. i 28. studenog 2003. Vijeće je odlučilo ovlastiti Predsjedništvo, uz pomoć GT/VP-a u skladu s člancima 24. i 38. Ugovora o Europskoj uniji, za otvaranje pregovora s određenim trećim državama kako bi Europska unija s tim državama sklopila sporazum o sigurnosnim postupcima za razmjenu klasificiranih podataka.

               (2)

               Slijedom tog ovlaštenja za otvaranje pregovora, Predsjedništvo je uz pomoć GT/VP-a postiglo sporazum sa Švicarskom Konfederacijom o sigurnosnim postupcima za razmjenu klasificiranih podataka.

               (3)

               Sporazum je potrebno odobriti,

         ODLUČILO JE:
   Članak 1.
   Sporazum između Europske unije i Švicarske Konfederacije o sigurnosnim postupcima za razmjenu klasificiranih podataka odobrava se u ime Europske unije.
   Tekst Sporazuma priložen je ovoj Odluci.
   Članak 2.
   Predsjednik Vijeća ima odobrenje za određivanje osobu(-a) ovlaštenu(-ih) za potpisivanje Sporazuma kako bi obvezao Europsku uniju.
   Članak 3.
   Ova Odluka proizvodi učinke od dana donošenja.
   Članak 4.
   Ova se Odluka objavljuje u Službenom listu Europske unije.

      Sastavljeno u Luxembourgu 24. lipnja 2005.

            Za Vijeće

            Predsjednik

         L. LUX


title: Odluka Europskog parlamenta (EU) 2016/1560 od 28. travnja 2016. o zaključenju poslovnih knjiga Europske agencije za sigurnost i zdravlje na radu za financijsku godinu 2014.

text:
               14.9.2016

               HR

               Službeni list Europske unije

               L 246/343

         ODLUKA EUROPSKOG PARLAMENTA (EU) 2016/1560
   od 28. travnja 2016.
   o zaključenju poslovnih knjiga Europske agencije za sigurnost i zdravlje na radu za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Europske agencije za sigurnost i zdravlje na radu za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europske agencije za sigurnost i zdravlje na radu za financijsku godinu 2014., s odgovorom Agencije (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Agencija treba dobiti za izvršenje proračuna za financijsku godinu 2014. (05584/2016 – C8-0067/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu Vijeća (EZ) br. 2062/94 od 18. srpnja 1994. o osnivanju Europske agencije za sigurnost i zdravlje na radu (4), a posebno njezin članak 14.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za zapošljavanje i socijalna pitanja (A8-0134/2016),

               1.

               utvrđuje da završni godišnji financijski izvještaji Europske agencije za sigurnost i zdravlje na radu odgovaraju obliku u kojemu su sadržani u prilogu izvješću Revizorskog suda;

               2.

               odobrava zaključenje poslovnih knjiga Europske agencije za sigurnost i zdravlje na radu za financijsku godinu 2014.;

               3.

               nalaže svojem predsjedniku da ovu Odluku proslijedi direktorici Europske agencije za sigurnost i zdravlje na radu, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 9.12.2015., str. 284.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 216, 20.8.1994., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: Odluka Vijeća (EU) 2017/38 od 28. listopada 2016. o privremenoj primjeni Sveobuhvatnoga gospodarskog i trgovinskog sporazuma (CETA) između Kanade, s jedne strane, i Europske unije i njezinih država članica, s druge strane

text:
               14.1.2017

               HR

               Službeni list Europske unije

               L 11/1080

         ODLUKA VIJEĆA (EU) 2017/38
   od 28. listopada 2016.
   o privremenoj primjeni Sveobuhvatnoga gospodarskog i trgovinskog sporazuma (CETA) između Kanade, s jedne strane, i Europske unije i njezinih država članica, s druge strane
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. stavak 2., članak 91., članak 100. stavak 2., članak 153. stavak 2., članak 192. stavak 1. i članak 207. stavak 4. prvi podstavak, u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Vijeće je 24. travnja 2009. ovlastilo Komisiju za otvaranje pregovora o Sveobuhvatnom gospodarskom i trgovinskom sporazumu (CETA) s Kanadom.

               (2)

               U skladu s Odlukom (EU) 2017/37 (1) Sveobuhvatni gospodarski i trgovinski sporazum (CETA) između Kanade, s jedne strane, i Europske unije i njezinih država članica, s druge strane (2) („Sporazum”), potpisan je 30. listopada 2016.

               (3)

               U članku 30.7. stavku 3. Sporazuma predviđena je mogućnost privremene primjene Sporazuma.

               (4)

               Dijelovi Sporazuma obuhvaćeni nadležnošću Unije mogu se privremeno primjenjivati, do završetka postupaka potrebnih za njegovo sklapanje.

               (5)

               Na temelju članka 218. stavka 7. Ugovora o funkcioniranju Europske unije primjereno je da Vijeće ovlasti Komisiju da odobri izmjene Priloga 20.-A Sporazuma koje donosi Zajednički odbor CETA-e, kako je utvrđeno u članku 26.1. Sporazuma, na preporuku Odbora CETA-e za oznake zemljopisnog podrijetla na temelju članka 20.22. Sporazuma.

               (6)

               U skladu s člankom 30.6. stavkom 1. Sporazuma, Sporazumom se ne dodjeljuju prava ni obveze na koje je moguće izravno pozivanje pred sudovima Unije ili država članica,

         DONIJELO JE OVU ODLUKU:
   Članak 1.
   1.   Unija privremeno primjenjuje Sveobuhvatni gospodarski i trgovinski sporazum (CETA) između Kanade, s jedne strane, i Europske unije i njezinih država članica, s druge strane („Sporazum”), kako je predviđeno u njegovu članku 30.7. stavku 3., do završetka postupaka potrebnih za njegovo sklapanje te podložno sljedećim točkama:

               (a)

               privremeno se primjenjuju samo sljedeće odredbe osmog poglavlja Sporazuma (Ulaganja), i to samo u mjeri u kojoj se odnose na izravna strana ulaganja:

                           —

                           članci od 8.1. do 8.8.;

                           —

                           članak 8.13.;

                           —

                           članak 8.15., uz iznimku njegova stavka 3.; i

                           —

                           članak 8.16.;

               (b)

               sljedeće odredbe trinaestog poglavlja Sporazuma (Financijske usluge) ne primjenjuju se privremeno u mjeri u kojoj se odnose na portfeljna ulaganja:

                           —

                           članak 13.2. stavci 3. i 4.;

                           —

                           članak 13.3. i članak 13.4.;

                           —

                           članak 13.9.; i

                           —

                           članak 13.21.;

               (c)

               sljedeće odredbe Sporazuma ne primjenjuju se privremeno:

                           —

                           članak 20.12.;

                           —

                           članak 27.3. i članak 27.4., u mjeri u kojoj se ti članci primjenjuju na upravne postupke, preispitivanje i žalbu na razini država članica;

                           —

                           članak 28.7. stavak 7.;

               (d)

               privremena primjena poglavlja 22., 23. i 24. Sporazuma poštuje raspodjelu nadležnosti između Unije i država članica.

         2.   Kako bi se odredio datum početka privremene primjene, Vijeće određuje datum do kojeg se Kanadi treba poslati obavijest iz članka 30.7. stavka 3. Sporazuma.
   3.   Glavno tajništvo Vijeća objavit će datum od kojeg će se Sporazum privremeno primjenjivati u Službenom listu Europske unije.
   Članak 2.
   Za potrebe članka 20.22. Sporazuma, Komisija u ime Unije odobrava izmjene Priloga 20.-A Sporazuma koje se provode odlukama Zajedničkog odbora CETA-e.
   U slučaju primitka prigovora u okviru ispitivanja oznaka zemljopisnog podrijetla provedenog na temelju članka 20.19. stavka 1. Sporazuma te nemogućnosti postizanja dogovora zainteresiranih strana, Komisija zauzima svoje stajalište u skladu s postupkom utvrđenim u članku 57. stavku 2. Uredbe (EU) br. 1151/2012 Europskog parlamenta i Vijeća (3).
   Članak 3.
   Ova odluka stupa na snagu na dan donošenja.

      Sastavljeno u Bruxellesu 28. listopada 2016.

            Za Vijeće

            Predsjednik

         M. LAJČÁK

      (1)  Odluka Vijeća (EU) 2017/37 od 28. listopada 2016. o potpisivanju, u ime Europske unije, Sveobuhvatnoga gospodarskog i trgovinskog sporazuma (CETA) između Kanade, s jedne strane, i Europske unije i njezinih država članica, s druge strane (vidjeti stranicu 1 ovoga Službenog lista).

      (2)  Vidjeti stranicu 23 ovoga Službenog lista.

      (3)  Uredba (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (SL L 343, 14.12.2012., str. 1.).